ועדת הכלכלה, כנסת 16, פרוטוקול מספר 14, 2003-06-03 09:00

חברי הוועדה: גלעד ארדן מלי פולישוק-בלוך אבשלום וילן דוד טל איתן כבל איוב קרא

מוזמנים: צבי יוזנט ר' אגף תנועה, משרד התחבורה שוקי שדה מנהל אגף הרישוי, משרד התחבורה ד"ר דן לינק ראש תחום תשתיות ובטיחות, משרד התחבורה חוה ראובני,עו"ד לשכה משפטית, משרד התחבורה יורם רז אדריכל, משרד התחבורה עמוס שמולביץ מהנדס, משרד התחבורה זהר הירשזון יזם רפ"ק ניבה רפאלי מדור תביעות אגף תנועה שאול שרון מפקח ארצי למכונאות רכב, משרד העבודה והרווחה בועז סופר משרד האוצר שאול מרידור אגף תקציבים, משרד האוצר אבי גולן יו"ר ארגון מורי הנהיגה דני מדר יו"ר ארגון מורי הנהיגה – נתניה אבי קרמר ארגון מורי הנהיגה גבי בן הרוש יו"ר מועצת המובילים דן ארצי קצין בטיחות ארצי, אגד מאיר אלרם מנהל מחלקת הדרכה ארצית, אגד צביקה גלייטמן סמנכ"ל משאבי אנוש, דן יוסף זיסקינד מנהל בית ספר לנהיגה דן רביד בן זאב יו"ר מועצת תלמידים ונוער ארצית אייל בן זאב מועצת התלמידים הארצית שמואל מלכיס מנהל המחלקה הכלכלית, איגוד חברות הביטוח אברהם פריד יו"ר ארגון המוניות הארצי ברוך כוכבי מועדון האופנועים רפי אדרי חברת אליקים בן ארי מיכל פרומקין חברת אליקים בן ארי יובל כפרי כלכלן, יזמות קיבוץ צובה יניב למבז דרייב סנטר איתן נייזברג דרייב סנטר ד"ר משה בקר ד"ר דן מוקואס עמית המכון לחקר התחבורה טכניון יעקב צלאל ראובן אבן מנכ"ל איגוד יבואני הרכב סרן רוברט נויפלד יועץ משפטי באגף טכנולוגיה ולוגיסטיקה, משרד הביטחון סא"ל רן נופר רע"ן בטיחות בדרכים סיגל מרד לשכה משפטית, משרד העבודה מקס אבירם מפקח ארצי בתחום זהירות בדרכים, משרד החינוך שלמה אלישר מנהל אגף כלכלה ותכנון, משרד התחבורה אבי גלנצר יו"ר איגוד מכוני הרישוי יעקב בן שלמה איגוד מכוני הרישוי יואב בן אור מנהל תחום ביטוח כללי, אגף שוק ההון רפי אדרי רו"ח אליקים בן-ארי בע"מ דודו שטיין ראש מדור הדרכת נהיגה, צה"ל

קצרנית: תקנות התעבורה (תיקון מס' ...), התשס"ג-2003 בדבר השתלמות

שלום שמחון: אנחנו עוסקים היום בתקנות התעבורה, התשס"ג – 2003, בדבר השתלמות מעשית בנהיגה במגרשי הדרכה.

שלום שמחון: אני רוצה לנצל את פתיחת הישיבה כדי לומר כמה דברים בנושא בטיחות בדרכים.

שלום שמחון: הוועדה רואה חשיבות גדולה בלהמשיך את מה שנעשה בקדנציה הקודמת.

שלום שמחון: הוועדה מתכוונת החל מהשבוע הבא לאשר את בחירתו של חבר הכנסת גלעד ארדן כיושב-ראש ועדת המשנה לבטיחות בדרכים.

שלום שמחון: אני מקווה שהוועדה תגיע להישגים נוספים במלחמה בתאונות הדרכים, שזאת אחת המשימות החשובות ביותר של שר התחבורה.

אבשלום וילן: האם ועדת המשנה היא על דעתו?

שלום שמחון: ועדת המשנה לא צריכה להיות על דעתו.

אבשלום וילן: הוא אמר שלא צריך שנקים ועדת חקירה.

שלום שמחון: אנחנו מקימים ועדת משנה, שהכוונה שלה ליישם את המסקנות של הוועדה בראשותו של נחום לנגנטל שהיתה בשנה שעברה.

שלום שמחון: אנחנו רוצים להצביע על התקנות האלו היום.

שלום שמחון: בישיבה הקודמת שאלנו מי יהיה רשאי להדריך במגרשי הדרכה, האם עלות ההשתלמות יכולה להתחלק בין גורמים נוספים ומה לגבי הפיקוח על מחירי ההשתלמות.

שלום שמחון: אנחנו גם ביקשנו לבדוק עם חברות הביטוח אם הן מוכנות לקחת חלק בדבר הזה, כי המטרה שלנו בסופו של דבר היא להקטין את מספר תאונות הדרכים.

שלום שמחון: נושא נוסף שדנו בו זה מיקום המגרשים.

שלום שמחון: הבאתם לפה בפעם הקודמת מפה שמראה פריסה של מגרשים.

שלום שמחון: דווח לנו שאמור לצאת מכרז של מינהל מקרקעי ישראל לגבי שני מגרשים, האחד באשקלון והשני בבאר-שבע.

שלום שמחון: האם צמודה לעניין הזה בדיקה של יכולת כלכלית?

שלום שמחון: האם הפריסה של המגרשים תהיה בהתאם למספר האנשים שנמצאים במקום?

שלום שמחון: אני לא רוצה שיהיה מצב שבאזור שיש בו מיעוט אוכלוסין יהיו שני מגרשים, כאשר באזור המרכז, שבו נמצאת עיקר האוכלוסייה של מדינת ישראל, יהיה מגרש אחד.

שלום שמחון: אלו הנקודות שהעלנו בישיבה הקודמת.

דן לינק: אנחנו מצדדים בחובה לקיים אימון כזה לנהגים חדשים.

דן לינק: אין כמעט מדינות שבהן החובה הזאת קיימת.

דן לינק: אנחנו מחקים את אוסטריה.

שלום שמחון: זאת המדינה היחידה שבה קיימת חובה?

דן לינק: שכחתי גם את לוקסמבורג.

דן לינק: באימון הזה חייב להיות דגש על המודעות לסיכון ועל ההערכות הנאותה של הנהג לסיכון כזה.

דן לינק: הכוונה היא לא לגרום לנהג שיהיה יותר מיומן בנהיגת חירום.

דן לינק: אנחנו חושבים שצריך לדאוג שהנהגים החדשים יבינו הרבה יותר טוב משהם מבינים בשלב לימוד הנהיגה הרגיל שנהיגה במצב חירום היא כמעט בלתי אפשרית.

דן לינק: להשתלט על רכב במצב חירום זה קשה מאוד עד בלתי אפשרי.

דן לינק: לעומת זאת הרבה יותר קל להימנע ממצב חירום.

דן לינק: את זה צריך ללמד.

דן לינק: אנחנו חושבים שהכשרת המדריכים למגרשים האלה תהיה בעיה לא קלה.

דן לינק: הרשות הלאומית לבטיחות בדרכים תשתף פעולה על ידי פיקוח צמוד על מה שיקרה במגרשים האלה ועל ידי הניסיון להעריך את האפקטיביות של האימון הזה לנהגים במישור המחקרי.

שאול שרון: אין ספק שהתוכנית תפחית את כמות תאונות הדרכים.

שאול שרון: בתוכנית הזאת מלמדים את מורי הנהיגה כיצד מתנהג הרכב במצב חירום.

שאול שרון: למורה הנהיגה אין היום את התנאים לבצע את ההכשרה לתלמידים.

שאול שרון: מגרשי ההדרכה יאפשרו לו לעשות את זה.

שאול שרון: אני מברך על כך.

אבי קרמר: אני מברך על היוזמה ועל התוכנית.

אבי קרמר: מדינת ישראל היא ארץ נטולת גשם.

אבי קרמר: אם תלמיד מתחיל ללמוד נהיגה במאי וגומר ללמוד באוגוסט הוא מעולם לא מתנסה בגשם.

אבי קרמר: האמצעי הזה של מגרש ההדרכה שיתווסף ללימוד הנהיגה זה דבר מאוד חשוב.

אבי קרמר: זה יגרום לאנשים להבין שהסיכון שלהם לצאת ממצבי סיכון הוא קטן.

ברוך כוכבי: אנחנו תומכים כמו כולם.

ברוך כוכבי: צריך לשים לב שהתכנים יהיו מתאימים למטרות שרוצים להשיג.

ברוך כוכבי: יש את העניין של הביטוח שאני מקווה שהוועדה תתן עליו את הדעת, ויש את העניין של כלי הרכב שבהם ישתמשו בזמן ההכשרה.

דן מוקואס: הרעיון שמצדיק תהליך כזה של הכשרת נהגים במגרשים הוא שיפור הבטיחות בדרכים, כאשר נכון להיום אין הוכחה מדעית שנהגים שיעברו את ההכשרה הזאת יהיו נהגים יותר טובים ושעקומת התאונות תרד.

דן מוקואס: מדינת ישראל בתחום של הבירוקרטיה התחבורתית מאוד מתקדמת.

דן מוקואס: יש מכון רפואי שבודק כ-40 אלף בשנה, ומכון ארצי שמעביר קורסים לנהיגה נכונה לכרבע מיליון נהגים בשנה.

דן מוקואס: אין לזה תקדים בעולם המערבי.

דן מוקואס: אני מציע שהתקנה תכלול גם פסקה המבהירה ודורשת בקרה ומעקב מדעי על מה שייעשה, כדי שלא נשחזר את התהליך שעושים הגופים שהזכרתי קודם שאולי עושים עבודה מאוד חשובה אבל אף אחד לא יודע מה יחס עלות התועלת שלהם.

דן מוקואס: כיוון שמדובר פה בתהליך שיש לו משמעות כלכלית, אז לפחות שתהיה הצדקה לדבר על ידי בקרה חיצונית של גופים אקדמיים.

דן מוקואס: אם לא תהיה הבקרה הזאת, השנים יעברו, הרבה כסף יתגלגל ואף אחד לא ידע אם יש בזה תועלת.

בועז סופר: יש מספר טעמים להפעלת פיקוח מתוקף חוק פיקוח על המחירים.

בועז סופר: כיוון שאפשר לזהות פה עקביות בסוגיית האספקה, נראה לנו שזה יצדיק פיקוח על המחירים.

בועז סופר: כרגע אני לא רואה את הטעם להתחייב על מחיר ספציפי מבחינת הוועדה.

בועז סופר: אנחנו יכולים להתחייב שלקראת התחילה נעשה את הדיון בוועדת המחירים, לפי בקשה מסודרת של משרד התחבורה, ואם העלות הזאת תהיה העלות אנחנו נטיל את הפיקוח בהתאם למחיר הנוכחי.

בועז סופר: לקיים מחר דיון על המחיר הזה נראה לי חסר טעם.

שלום שמחון: אנחנו הולכים לעשות עכשיו משהו שבעוד שנתיים יטיל הוצאה נוספת על 170 אלף צעירים.

שלום שמחון: לא נוכל לצאת מפה בלי משהו שיעוגן בתקנות.

בועז סופר: מבדיקה ראשונית עולה שיש טעם לפיקוח וה500 ₪ נראים סבירים.

בועז סופר: האם אתה רואה לנכון לעשות דיון בוועדת המחירים כשאנחנו מניחים שהמגרשים ייפתחו עוד שנתיים?

בועז סופר: אני לא יודע אם ישתנה משהו במהלך המכרז שיצדיק העלאה או הורדה.

בועז סופר: אתה יכול להגיד שאתה לא מאשר עד שייקבע המחיר, אבל זה נראה לי ממש לא לצורך כי אין ויכוח על העיקרון.

צבי יוזנט: אנחנו מתכוונים שיהיה רף של מחיר מקסימאלי.

צבי יוזנט: אני הייתי רוצה שיאשרו היום את הבסיס, כדי שגם אלה שמשקיעים.

צבי יוזנט: .

שלום שמחון: ה-500 ₪ זה הבסיס?

צבי יוזנט: 500 ₪ זה המחיר המרבי.

צבי יוזנט: אגף הכלכלה שלנו עשה את הבדיקה והגיע למסקנה שזה המחיר.

צבי יוזנט: המחיר הזה כולל מע"מ

אתי בנדלר: האם ניתן להפריד בין עצם ההצהרה על כך שהמחיר יהיה מפוקח לקביעת גובהו?

בועז סופר: מבחינה סטטוטורית להצהרה שלי אין ערך.

אתי בנדלר: ודאי, לכן אני שואלת.

אתי בנדלר: האם אפשר לעגן את זה כך שמחיר ההשתלמות יהיה מפוקח, ולאחר מכן, בשלב יותר מאוחר, לקבוע את המחיר?

בועז סופר: מה שאת אומרת זה להסדיר את החקיקה בלי מחיר.

אתי בנדלר: או שתקבעו מחיר ואחר כך תעדכנו אותו.

בועז סופר: אני היום לא יכול להגיד אם 500 ₪ זה המחיר.

שלום שמחון: קרוב לוודאי שאתה בעוד שנתיים לא תהיה שם וגם אני בעוד שנתיים לא אהיה שם.

בועז סופר: אין לי בעיה שזה יבוא עוד חודש, רק אני אומר שאם תתנה את אישור ועדת המחירים באישור תקנות התעבורה, להערכתי אתה תעכב את התהליכים.

אתי בנדלר: זה אפילו לא מחייב אתכם, משום שזה מותנה בהחלטת שרים.

בועז סופר: ודאי שזה החלטת שרים.

בועז סופר: גם אם הוועדה היתה מתכנסת הייתי צריך את החתימה של השרים.

אתי בנדלר: האם אפשר לקבוע שעצם השירות הזה הוא שירות מפוקח מכוח חוק פיקוח על המחירים?

בועז סופר: כן.

אתי בנדלר: זאת אומרת לעשות את זה בשני שלבים.

בועז סופר: לטעמי זה מיותר.

בועז סופר: עצם קביעת המחיר זה כמו הצהרה.

אבשלום וילן: יש פה 3 אלמנטים שונים שצריך לגשר ביניהם.

אבשלום וילן: יש את האלמנט שעל 6 מגרשים יהיה מכרז.

אבשלום וילן: ממילא זה מצרך שהולך לפיקוח מהצד של משרד התחבורה.

אבשלום וילן: אתה מראש נכנס למסלול של פיקוח.

אבשלום וילן: מי מגיע?

אבשלום וילן: 110 אלף נהגים חדשים.

אבשלום וילן: לאלה אין כסף.

אבשלום וילן: אנחנו נבחרנו להגן עליהם.

אבשלום וילן: לוועדה יהיה האינטרס לתת את המחיר המינימאלי כך שמצד אחד היזם לא יפסיד, ומצד שני לא "ישחטו" את החבר'ה הצעירים.

אבשלום וילן: יש לנו אינטרס ציבורי להגן על אוכלוסייה חלשה.

אבשלום וילן: כמו שהטלתם 70 ₪ על עקרת בית, כך אתם יכולים להמציא לי מס על בעלה או אשתו של מי שניגש לשיעור נהיגה.

אבשלום וילן: מהסיבות האלה צריך לכתוב שזה מוצר בפיקוח, כאשר המחיר ייקבע בבוא היום.

שלום שמחון: אני אבקש מהיועצת המשפטית לחשוב על איזה שהוא פתרון.

מל פולישוק-בלוך: האם שיעור נהיגה מפוקח?

שלום שמחון: לא.

שלום שמחון: שם יש תחרות גדולה.

מל פולישוק-בלוך: אני מציעה שייכתב בתקנות עצמן מה ההיקף של ההשתלמות, כי אחרת הפגיעה תהיה באיכות ההשתלמות.

מל פולישוק-בלוך: צריך פירוט של כמה שעות צריכה להיות ההשתלמות.

מל פולישוק-בלוך: צריך לחשוב על חיבור בין שעת לימוד הנהיגה לזה, כי כרגע זה די חופף.

צבי יוזנט: קצת יותר בזול.

מל פולישוק-בלוך: אם מצמידים את זה, אז אולי אנחנו לא כותבים סכום אבל נותנים לשוק להוריד את המחיר כלפי מטה.

צבי יוזנט: את מתכוונת להגיד לא יותר מ..

חוה ראובני: אין לשר התחבורה סמכות לקבוע בתקנות התעבורה שום דבר בעניין מחירים.

גלעד ארדן: האם המדינה באיזו שהיא צורה משקיעה כסף בכל הנושא הזה, או שמדובר בהטלת כל הסכום על הנהג הצעיר?

גלעד ארדן: נראה לי מוזר שלפני כמה ימים נאבקנו להוריד את אגרת הטלוויזיה למשקי בית ב-50 ₪ או ב-100 ₪, ופה, בהינף יד, נאשר לגבות 500 ₪ מצעירים בלי שהמדינה תשתתף.

גלעד ארדן: מדובר פה בסכום מאוד משמעותי לבחור צעיר.

חוה ראובני: המדינה לא משתתפת בהכשרת נהג.

חוה ראובני: זה נושא שהמדינה לא מסבסדת אותו.

חוה ראובני: מי שרוצה רשיון נהיגה יעשה את החישוב של העלויות והאמצעים שעומדים לרשותו.

חוה ראובני: אין קשר בין זה ובין אגרת הטלוויזיה או אגרות אחרות שעלו על שולחן הכנסת בזמן האחרון.

חוה ראובני: האינטרס של המדינה הוא לשפר את הבטיחות בדרכים.

חוה ראובני: המדינה לא מכשירה נהגים.

שלום שמחון: המדינה לא מחייבת אף אחד להוציא רשיון נהיגה.

שלום שמחון: במקרה הזה למדינה יש מטרה להפחית את תאונות הדרכים, שזה דבר שמשפיע על כל השרשרת, כולל הכלכלית, ולכן יש הגיון להוזיל את המחיר.

ראובן אבן: איגוד יבואני הרכב ישתתף בזה.

ראובן אבן: אני חושב שבמסגרת ביטוח החובה אפשר לחייב שיפרישו כסף בפעם הראשונה לנהג צעיר.

רוברט נויפלד: אנחנו מברכים על היוזמה הספציפית הזאת.

רוברט נויפלד: אנחנו חושבים שלצה"ל יש מעמד מיוחד בנושא, כי הוא מצד אחד אכסנייה למרבית הנהגים הצעירים במדינה, מצד שני הוא גוף שמכשיר הרבה מאוד נהגים, ומצד שלישי הוא אחד הגופים היחידים שצבר ניסיון בנהיגה.

רוברט נויפלד: אנחנו גוף שמעביר חיילים נהיגה מתקדמת.

רוברט נויפלד: לצערנו אנחנו צריכים להתנגד למתכונת הזאת של התקנות.

רוברט נויפלד: אנחנו מתנגדים מהפן הערכי, מהפן המקצועי ומהפן התקציבי.

רוברט נויפלד: אתם מבקשים שאחרי חצי שנה מאז שהצעיר קיבל את הרשיון הוא יבצע את ההכשרה.

רוברט נויפלד: איך נדאג שחייל שנמצא בקורס טיס או ביחידה לוחמת יגיע לבצע את ההכשרה הזאת?

רוברט נויפלד: העיתוי מבחינתנו הוא מאוד בעייתי.

צבי יוזנט: יש לך שנה וחצי.

רן נופר: הניסוח של התקנות לא מאפשר לצבא לתמוך בזה.

רן נופר: הרעיון הוא מצויין, אבל העיתוי הוא בעיה.

רן נופר: הצבא תומך בכל חיוב כזה או אחר של נהג צעיר לעוד מיומנות.

רן נופר: יש לנו בעיה של קליטה של התכנים לגבי נהג צעיר שנוהג חצי שנה ויש לו מעט ניסיון.

רן נופר: הצבא מהטעמים האלה החליט להפסיק את ההשתלמויות במגרשי הדרכה לצעירים.

רן נופר: סיבה הנוספת שאנחנו לא יכולים להסכים לתקנות זה בגלל הנהגים המקצועיים שמוכשרים בצה"ל.

רן נופר: כ-4000 רשיונות חדשים מבוצעים בצה"ל כל שנה.

רן נופר: יש מערך של עשרות אלפי נהגי משאיות במילואים שקשה לנו להיות תלויים ברענון הרשיון שלהם.

רן נופר: בסוף הם יגיעו אלינו עם אפשרות לנהוג רק על סמך הרשיון הצבאי.

רן נופר: זה לא טוב.

רן נופר: הצבא רואה כדבר חריג את העובדה שאפשר לנסוע רק עם הרשיון הצבאי.

שלום שמחון: הבעיה שלכם היא בעיה תקציבית?

שלום שמחון: אתה עוטף את הבעיה התקציבית באיזו שהיא תפישה.

שלום שמחון: עולים פה מעת לעת נושאים שבין היתר קשורים לצבא כגורם מרכזי בחברה ובמשק הישראלי.

שלום שמחון: בתקופה שאני מכהן כיושב-ראש ועדת הכלכלה אין כמעט נושא שעולה שהצבא לא מתנגד לו.

שלום שמחון: אני חושב שזה דבר שצריך להיבחן.

שלום שמחון: לא יתכן שהצבא יהיה הבלם לכל עניין שמטרתו להניע את המשק.

שלום שמחון: להגיד שיש בעיה עם 4000 נהגים כאשר התקנות מדברות על 170 אלף, זה לא מה שצריך לגרום להתנגדות.

שלום שמחון: זה לא אחוז קטן, אבל זה גם לא אחוז גדול.

רן נופר: אני לא עוטף שום טענה תקציבית ברעיונות עקרוניים.

רן נופר: אין לנו התנגדות שכ80% מהנהגים הצעירים שהם אנשי צבא יעברו את ההשתלמות.

רן נופר: אנחנו מעודדים את זה.

רן נופר: אנחנו יודעים שיש בעיה של תאונות שמבוצעות על ידי חיילים בחופשה.

רן נופר: אין שום נגיעה לאותה אוכלוסייה.

רן נופר: אנחנו לא רוצים שבחור שמשרת בחברון ייאבד את הרשיון בגלל שהוא לא יכול היה לעשות את ההשתלמות בפרק הזמן שנדרש ממנו.

רן נופר: אנחנו מבקשים לדחות את פרק הזמן.

שלום שמחון: פרק הזמן שניתן הוא שנה וחצי.

רן נופר: זה לא מצויין פה.

רן נופר: כתוב שזה מ-6 חודשים.

אתי בנדלר: זה באמת לא ברור, צריך לתקן את זה.

רן נופר: חשוב מאוד לדחות את זה.

רן נופר: הנהגים המקצועיים זה סיפור אחר.

רן נופר: כאן יש את העניין הכספי.

רן נופר: הצבא מכשיר אותם.

רן נופר: הצבא לא יכול להיות תלוי בזה שהם ילכו או לא ילכו.

רן נופר: אנחנו מבקשים שיתנו לנו, בתיאום עם אגף הרישוי במשרד התחבורה, להגדיר תכנים, כולל השתלמויות מעשיות במרכז הובלה, כדי שנוכל להסמיך אותם אצלנו.

שלום שמחון: באופן עקרוני צה"ל יכול להקים מגרש הדרכה.

צבי יוזנט: הוא גם היום שוכר.

יעקב צלאל: אני נגד ההשתלמות הזאת.

יעקב צלאל: הרשויות המקצועיות מעולם לא ערכו דיון מקצועי לגבי יעילותו של הקורס הזה.

יעקב צלאל: ישראל היא לא מעצמה בתחום הנהיגה.

יעקב צלאל: אנחנו המדינה היחידה שהולכת להשיט קורס כזה על כלל האוכלוסייה, כשהתועלת שלו לא הוכחה.

יעקב צלאל: אם בכל זאת תחליטו שחובה לעשות את הקורס הזה, חייבים לעשות איזה שהוא ניסוי כדי להוכיח שהעסק עובד.

יעקב צלאל: בזמנו הצבא עשה פרוייקט שנועד לשפר את רמת הנהיגה של החיילים באזרחות.

יעקב צלאל: בפרוייקט הזה לא היה שום תועלת, כי מספר החיילים שנהרגים בימי שישי בתאונות דרכים לא השתנה במשך הרבה מאוד שנים.

יעקב צלאל: צריך להפריד בדיון בין הנהגים המקצועיים לנהגים הפרטיים.

יעקב צלאל: נהגים מקצועיים חייבים לעבור את הקורס.

יעקב צלאל: אם תיתנו לזכיינים שמקימים את המגרשים גם להיות המפעילים שלהם, ייווצר מצב כמו בכבלים, שהזכיין אחראי גם על אספקת התוכן.

יעקב צלאל: אם הולכים להקים את המגרשים, צריך לאפשר לכל בית ספר שיעמוד בתנאים לעלות למגרש ולא לזכיין שמקים את המגרש, אחרת זה יצור מצב שלא תהיה תחרות ברמת ההדרכה, במחירי ההדרכה.

יעקב צלאל: במקום לתת ליזמים לעשות כסף על חשבון המשתלמים, אני מציע למצוא דרכים יותר יעילות לשפר את רמת הנהיגה ואת רמת הבטיחות.

גבי בן-הרוש: היה לנו דיון על 250 אלף משאיות שנושאות חומרים מסוכנים ואין להן מגרשי חנייה.

גבי בן-הרוש: הח"כים לא הבינו למה באים עם חוקים כשאין את התנאים האלה.

גבי בן-הרוש: מ1999 יש התחייבות חד-משמעית שיהיו מפרצי חנייה בדרכים.

גבי בן-הרוש: נהרגו 67 איש בשולי הדרך.

גבי בן-הרוש: על מה אתם מדברים איתי פה?

גבי בן-הרוש: התקציבים הולכים לכל מיני פרוייקטים.

גבי בן-הרוש: אף משאית שלנו לא נעה בחוצה ישראל.

גבי בן-הרוש: מה עשו בחוצה ישראל?

גבי בן-הרוש: נתנו הוראה שאף משאית לא תנוע על הכביש הזה.

גבי בן-הרוש: למה?

גבי בן-הרוש: כי התעריף למשאיות הוא פי 3.

גבי בן-הרוש: צריך היה להסיט את כל המשאיות הכבדות לכביש הזה כדי לשחרר את כל העורקים הראשיים.

גבי בן-הרוש: אין לרשות הלאומית שעוסקת בעניין תחבורה והקטל בדרכים מושג על מה היא מדברת.

גבי בן-הרוש: היא מדברת על ביזנס נטו.

גבי בן-הרוש: הנושא השני הוא נושא ההכשרה של הנהגים המקצועיים.

גבי בן-הרוש: יושבים פה אגד, איגוד המוניות, שאלה נהגים שנוהגים 30 שנה.

גבי בן-הרוש: אותנו רוצים ללמד החלקה?

גבי בן-הרוש: אני מדבר על סידרי עדיפויות.

גבי בן-הרוש: הנהגים המקצועיים יוצאים לקורסים בנהיגה, אבל לא מלמדים אותם איך לקשור, איך להעמיס, איך לנסוע.

גבי בן-הרוש: הקמנו את ועדת סגיס.

גבי בן-הרוש: המלצות הוועדה היו להתחיל ללמד את האנשים לפני שהם יהרגו אנשים בכביש.

גבי בן-הרוש: אז מה מביאים עכשיו?

גבי בן-הרוש: מגרשי החלקה.

גבי בן-הרוש: בואו נלמד את הנהג המקצועי שעושה 100 אלף קילומטר בשנה ומסכן את הציבור.

גבי בן-הרוש: בואו נעשה מפרצי חניה שלא יהרגו 70 איש בשנה.

גבי בן-הרוש: אנחנו מדברים פה על חיי בני-אדם.

גבי בן-הרוש: קודם צריך לטפל בנושאים האלה, אחר כך אני אברך אתכם על הכל.

גבי בן-הרוש: אני לא מתכוון לשבת בשקט לגבי המגרשים, אם זה על ידי בג"צים או לקיחת המגרשים לחנייה למשאיות עם חומרים מסוכנים.

גבי בן-הרוש: זה בעדיפות ראשונה.

גבי בן-הרוש: משאיות חונות בפתח שכונות עם חומרים מסוכנים.

גבי בן-הרוש: לזה צריך למצוא פתרון.

שלום שמחון: הדברים שלך הם חשובים.

שלום שמחון: אני מניח שהוועדה המיוחדת בנושא בטיחות בדרכים תעסוק בנושאים האלה.

שלום שמחון: אם מליאת הוועדה תדרש לנושא, היא תעמוד לרשות העניין.

שמואל מלכיס: בכל מה שנוגע למתן ביטוח למגרשים ולמכוניות שנועדו לצרכי הדרכה אין קושי ממשי.

שמואל מלכיס: לא צריך לשנות את הפוליסות.

שמואל מלכיס: גם בביטוח חובה וגם בביטוח רכוש ניתן להוסיף שימוש נוסף.

שמואל מלכיס: ניתן למצוא פתרון לזה במסגרת הפוליסות הקיימות.

שמואל מלכיס: אני לא נכנס לנושא של עלות הסיכון הנוסף, כי כל הנושא של תעריפים הוא לא נושא שאיגוד חברות הביטוח יכול להתייחס אליו.

שמואל מלכיס: זה נושא שכל חברה וחברה מחליטה בעצמה.

שמואל מלכיס: הנושא היותר חשוב זה הנושא של מתן הנחות בביטוח למי שיעבור השתלמות.

שלום שמחון: האם איגוד חברות הביטוח מסכים להשתתף בעלות הקורס?

שמואל מלכיס: אין כספים ששייכים לאיגוד חברות הביטוח שאותם הוא יכול להסב לאיזו שהיא מטרה.

שמואל מלכיס: חברות ביטוח נועדו לקבל סיכונים ממובטחים.

שמואל מלכיס: חברות ביטוח לא אמורות ולא צריכות לעסוק בנושא של הקטנת סיכונים.

שמואל מלכיס: הביטוי של הקטנת הסיכון בביטוח בא לידי ביטוי כאשר פרמיית הסיכון מוזלת.

שמואל מלכיס: אם בסופו של דבר לכל חברת ביטוח, על פי השיקולים שלה, יתברר שהסיכון שגלום בנהגים צעירים שעוברים הדרכה הוא קטן, אז פרמיית הסיכון שלהם תקטן בהתאם.

שלום שמחון: לא נראה לך שחברות הביטוח יקצו איזה שהוא סכום שנתי למטרה הזאת?

שמואל מלכיס: ממש לא.

שלום שמחון: מה התפקיד של איגוד חברות הביטוח?

שמואל מלכיס: איגוד חברות הביטוח לא עוסק ולו במתן תרומה אפילו באגורה אחת לאיזה שהוא גוף שפועל בנושא הזה.

שלום שמחון: אני מניח שאם היתה פנייה כזאת במודל הקודם כאשר ביטוח החובה התנהל אחרת אפשר היה להגיע לאיזה שהוא סיכום לגבי השתתפות שנתית.

שמואל מלכיס: ממש לא.

שלום שמחון: חבר הכנסת טל, האם מתוך הניסיון שלך עם חברות הביטוח אפשר להגיע איתן לסיכום על איזו שהיא השתתפות בהוצאה שמוערכת ב-100 מיליון ₪ בשנה?

דוד טל: אני סבור ש-100 מיליון ₪ זה הרבה מאוד כסף, אבל זה לא דבר שימוטט את חברות הביטוח.

דוד טל: אני חושב שהשתתפות כזאת רק תתרום בעתיד לחברות הביטוח, כי ככל שהנהג יהיה טוב יותר מספר תאונות הדרכים שהוא יעשה יהיה קטן יותר.

דוד טל: יש לי יסוד סביר להניח שחברות הביטוח יעשו את זה.

שמואל מלכיס: צר לי לאכזב אותך.

דוד טל: 100 מיליון ₪ זה אפילו לא פרומיל אחד מכל המחזור הכללי.

דוד טל: אם תסרבו, אז אולי ועדת הכלכלה תשקול לעלות את הכל ל-11%.

שמואל מלכיס: אנחנו לא עוסקים בנושא הזה.

דוד טל: זה קשור.

דוד טל: החובה שלנו היא קודם כל לדאוג לאזרחים.

דוד טל: אם זה משרת את האזרחים, זה טוב לאזרחים אז זה טוב למדינה.

דוד טל: אני חושב שכדאי שתחשבו על זה.

שמואל מלכיס: בחוק הקודם היה לאיגוד חברות הביטוח מעמד של נציג חברות הביטוח בביטוח רכב חובה.

שמואל מלכיס: סעיף 17 לחוק הפלת"ד בוטל, לכן לאיגוד חברות הביטוח אין שום מעמד בנושא הזה.

שמואל מלכיס: אין טעם גם לפנות אליו.

שלום שמחון: חברות הביטוח רוצות רק להרוויח, לא להשתתף.

שמואל מלכיס: אי אפשר לאחוז את המקל משני קצותיו.

שמואל מלכיס: אם ההדרכה תביא להקטנת הסיכון, זה יבוא לידי ביטוי בפרמיית הסיכון העתידית.

שמואל מלכיס: בביטוח רכב חובה לא ועדת הכלכלה ולא ועדת הכספים קובעות את התעריף, אלא גוף חיצוני שהוא בלתי תלוי.

שמואל מלכיס: מצד אחד אתם רוצים להוציא את זה ליוזמה פרטית, ומצד שני אתם רוצים להחזיר את זה לפיקוח.

שלום שמחון: אנחנו נבקש להזמין את מנהלי חברות הביטוח.

יואב בן-אור: אין לי בעיה שחברות הביטוח יתרמו כסף, אבל צריך להבין שאם חברות הביטוח יידרשו לתת כסף הם גם ייגבו את זה מאיפה שהוא.

יואב בן-אור: במקום לגבות ממשתלמים שיבואו לעשות הדרכה, הם יפזרו את זה על כל הסיכונים.

דוד טל: אנחנו מניחים שהתחרות שביקשתם שתהיה תעשה את שלה.

צבי יוזנט: אני אתייחס לדבריו של מר גבי בן-הרוש.

צבי יוזנט: אני לא מבין מה עניין שמיטה להר-סיני.

צבי יוזנט: הבקשה להדרכה של נהג מקצועי היתה דרישה לשר סנה שקיימנו אותה.

צבי יוזנט: חלק ממגרש ההדרכה זה חלק מההכשרה של נהג מקצועי.

שלום שמחון: אני שאלתי את היועצת המשפטית של הוועדה עד כמה מובהר בתקנות מה זה נהג מקצועי.

חוה ראובני: המונח נהג מקצועי מופיע פה.

שלום שמחון: למה אדם שהוציא רשיון נהיגה על סמיטריילר לפני 30 שנה והוא לא מתעסק בזה צריך לעבור את ההדרכה?

צבי יוזנט: שיוותר על הרשיון.

חוה ראובני: אנחנו לא מסוגלים לבדוק מי נוהג ומי לא נוהג.

איוב קרא: אני חושב שהרשיון צריך להיות מוקפא, לא מבוטל.

צבי יוזנט: הנושא של מגרשי הדרכה לא עומד בפני עצמו.

צבי יוזנט: אנחנו חיים במדינה שיש בה, לצערי, הרבה תאונות דרכים.

צבי יוזנט: עד גיל 24 על כל אלף נהגים יש מעורבות של 0.45%, כאשר בכל האוכלוסיות זה עומד על 0.20%.

צבי יוזנט: זה אומר שהם מעורבים כפול בתאונות דרכים.

צבי יוזנט: התוכנית של שדרוג כל מערך הנהיגה היא לא המצאה של משרד התחבורה.

צבי יוזנט: התחיל בה ד"ר בקר בוועדה מקצועית, אחר כך בוועדה של נחום לנגנטל קיבלתי נזיפה על כך שמגרשי ההדרכה לא מיושמים.

צבי יוזנט: אני כבר שנתיים לא יכול לקדם.

צבי יוזנט: הקדמנו את גיל לימוד הנהיגה ל-16 וחצי, כאשר את רשיון הנהיגה אפשר לקבל בגיל 17.

צבי יוזנט: אנחנו נביא הצעת חקיקה למלווה.

צבי יוזנט: אנחנו מכינים ערכה למלווה.

צבי יוזנט: אחרי שהנהג החדש עובר את החונכות של החצי שנה הוא משדרג את עצמו במגרש ההדרכה.

שלום שמחון: הצבא הסביר לך שאנשים שמשרתים יצטרכו לקבל חופשה מיוחדת בשביל לעבור את ההשתלמויות.

צבי יוזנט: זה עניין של יום אחד.

צבי יוזנט: אנחנו בסך הכל רוצים לצאת מהעקומה הזאת של 550 הרוגים בשנה.

צבי יוזנט: צריך לעשות משהו שונה.

צבי יוזנט: השוק האירופאי המשותף החליט לקחת את לוקסמבורג כמדגם לשוק.

צבי יוזנט: עשו שם את החיוב של ההשתלמות המעשית.

צבי יוזנט: יש שם תוצאות טובות של בין 10 ל-15 אחוז לגבי מי שהשתלם.

צבי יוזנט: הם יסיימו את הניסוי בעוד שנתיים, ואז כנראה ירחיבו.

אתי בנדלר: מתי התחיל הניסוי?

צבי יוזנט: לפני 3 שנים.

צבי יוזנט: אוסטריה לא חיכתה לזה, וכבר מ1.1.2003 קבעה את זה כחובה.

צבי יוזנט: התקנות האלו הן בעקבות עבודה של ועדות מקצועיות.

שלום שמחון: אני מבקש ממך להתייחס לנקודות שהועלו פה.

צבי יוזנט: אנחנו נעמוד במשרד התחבורה על כך שהמחיר יהיה המחיר המרבי, כאשר אף אחד לא יוכל לגבות יותר.

לאה ורון: הכוונה היא ל-500 ₪?

צבי יוזנט: לפי התחשיב שלנו זה 500 ₪.

צבי יוזנט: נצטרך לשכנע את בועז לכנס את הוועדה ולקבוע את המחיר.

צבי יוזנט: אם יהיה איזה שהוא שינוי יעדכנו בבוא העת.

צבי יוזנט: חייבים שיהיה בסיס כדי שאנשים ידעו.

שלום שמחון: בכל מקרה הוועדה תגיד את דברה בנושא הפיקוח על המחירים.

צבי יוזנט: אני לא חושב שאפשר לחייב 170 אלף נהגים בלי שתהיה תקרת גג.

צבי יוזנט: רשיון נהיגה עולה היום 3500 ₪, שזה 28 שיעורי חובה שלנו.

צבי יוזנט: לכאורה יכולתי כרשות רישוי עצמאית להגיד ש-36 שיעורים הם חובה, כשזה כולל מגרש הדרכה.

צבי יוזנט: מה היה קורה?

צבי יוזנט: שום דבר.

צבי יוזנט: לא הלכנו בדרך הזאת, כי אנחנו לא חושבים שבתוך תהליך לימוד הנהיגה אפשר להעביר את הנהג מגרש הדרכה.

צבי יוזנט: תוכניות הלימודים עובדו ביחד עם משרד העבודה והרווחה.

צבי יוזנט: מדובר ב-6 שעות השתלמות במגרש, כששעתיים הן תאורטיות ו-4 במגרש עצמו.

צבי יוזנט: אפשר לעגן את זה בתקנות.

לאה ורון: מדובר בנהיגה עם סימולטורים?

צבי יוזנט: מה פתאום.

לאה ורון: איך מבטיחים התנסות ביום של גשם?

צבי יוזנט: יוצרים במגרש את התנאים.

לאה ורון: של מי המכונית?

צבי יוזנט: או של המשתלם או רכב שהוא יכול לשכור.

שלום שמחון: האם מדובר בהוצאה נוספת?

צבי יוזנט: כן.

יעקב צלאל: ה-500 ₪ כוללים את המכונית?

צבי יוזנט: לא.

שלום שמחון: הבן שלי או הבת שלי יצטרכו לבוא עם רכב שאולי אין להם אותו.

שלום שמחון: אתה מדבר פה על עלות נוספת.

צבי יוזנט: צריך להבין שהמטרה שלנו היא להציל חיי אדם.

צבי יוזנט: חיי אדם עולים כסף.

צבי יוזנט: ביקשתם שנוסיף את נהגי האופנועים החדשים לתוך התקנה, אז הכנסנו.

צבי יוזנט: מדובר במגרש בסדר גודל יותר קטן לרוכבי אופנועים.

שלום שמחון: כמה כסף יצטרך להוסיף אדם שיבוא בלי רכב?

יניב למבז: 150, 200 ₪ נוספים.

שלום שמחון: זאת אומרת שזה יעלה לו בין 650 ל-700 ₪.

צבי יוזנט: בחו"ל יבואני רכב מעמידים את הרכבים שלהם, כי אלה שעוברים את ההשתלמות גם רוכשים את הרכב.

צבי יוזנט: שאלתם גם מי רשאי להדריך.

צבי יוזנט: בדרך כלל מדריכים במגרשי הדרכה או מורי נהיגה או בוחנים.

צבי יוזנט: השארנו פתח לאנשים אחרים, שאם הם יוכיחו להנחת דעת ועדת ההסמכה שהם יכולים להדריך הם יוכלו להדריך.

צבי יוזנט: לגבי השתתפות חברות הביטוח, אני חושב שהן צריכות להשתתף במשהו.

צבי יוזנט: אני שמח לשמוע ממר אבן שחברות יבואני הרכב יתמכו בנושא הזה.

צבי יוזנט: לגבי גודל המגרש, 50 דונם זה לרכב פרטי, למשא זה 72 דונם.

שלום שמחון: אני דיברתי על מיקום המגרשים.

שלום שמחון: אנחנו לא רוצים שיהיה מצב שהפריסה לא תהיה מאוזנת.

שלום שמחון: אני שאלתי אותך לגבי האיזון של הפריסה, כדי שלא יווצר מצב שבאזור הדרום יהיו הרבה יותר מגרשים מאשר במרכז הארץ.

שלום שמחון: איך אתם יוצרים את האיזון הזה?

צבי יוזנט: אנחנו לא יכולים להפעיל את התקנה אם לא יהיו 6 מגרשים.

צבי יוזנט: אנחנו לא הלכנו על שיטת המכרזים, אלא על יוזמה פרטית.

צבי יוזנט: מדובר ב-15 מיליון ₪ השקעה בתשתית.

צבי יוזנט: היזמים לא ילכו להשקיע 30 מיליון ₪ אחד ליד השני.

צבי יוזנט: אין לנו בעיה עם הפריסה.

שלום שמחון: לא יתכן מצב שוועדת הכלכלה של הכנסת תאשר כזה דבר בלי להיות בטוחה שאדם מקרית-שמונה לא יסע לתל-אביב.

בן ציון סלמן: הפריסה תהיה מאוזנת.

אתי בנדלר: תחילת התקנות לא מותנת בקיומם של המגרשים.

שלום שמחון: אני רוצה להבטיח שלא יהיה מצב שתתנו אישור לפריסה גיאוגרפית לא הגיונית.

צבי יוזנט: אפשר לכתוב בתקנות שאם לא תהיה פריסה מאוזנת התקנות לא יופעלו.

אבשלום וילן: האם יכול להיות מצב שיזם אחד יזכה בכל המכרז?

צבי יוזנט: אין מכרז.

אבשלום וילן: אם כל אחד יכול להקים מגרש אז תהיה תחרות מטורפת.

אבשלום וילן: ראינו כבר דברים שמתנהלים בצורה הפוכה.

אבשלום וילן: מה שיקרה הוא שיעלו את המחירים למחירים לא סבירים או שאלה יהיו מחירים שחצי מהם יפשטו את הרגל.

אבשלום וילן: למה לא ללכת למכרז מסודר?

איוב קרא: היה מן הראוי לחלק את המדינה לאזורים.

איוב קרא: קבעתם את זה בצורה שרירותית.

איוב קרא: אתם צריכים לקבוע איפה המגרשים יוקמו, לא הזכיינים.

בן ציון סלמה: אנחנו לא נפעיל את התקנות אם לא יהיו לנו 6 מגרשים בפריסה ארצית מאוזנת.

בן ציון סלמה: איך משיגים אישור למגרש?

בן ציון סלמה: יזם לא הולך לבנות מגרש בלי אישור של ועדת תכנון.

בן ציון סלמה: הקודם שבא זוכה.

בן ציון סלמה: אם יבוא יזם נוסף שירצה להקים עוד מגרש באותו מקום אנחנו לא ניתן לו, כי נגיד שקיים מגרש שעומד בדרישות.

דוד טל: מה המרחק המינימאלי שצריך להיות בין מגרש אחד לשני?

בן ציון סלמן: אנחנו נהיה מעורבים בפריסה.

שלום שמחון: אנחנו רוצים לדעת אם אתם מתכוונים לחלק את הארץ ל-6 חלקים.

שלום שמחון: ברור לי שבאזור המרכז יהיו פי 3 מגרשים מאשר בצפון, אבל בלתי הגיוני אם תיצרו מצב שברמלה יהיה מגרש ובלוד יהיה מגרש.

דוד טל: אני הייתי רוצה שתחלקו את המדינה ל-6 משבצות, כאשר רק אחד יקבל בכל משבצת.

דוד טל: מבחינתי זה בסדר.

בן ציון סלמן: זה הכיוון.

שלום שמחון: הסבתי את תשומת לב היועצת המשפטית של הוועדה לעניין.

שלום שמחון: הציפייה שלי היא שיהיה ניסוח בתוך התקנות שיגדיר את העניין הזה באופן מפורש.

איוב קרא: אני חולק על כך שכל הקודם זוכה.

איוב קרא: אי אפשר שיהיה כדבר הזה בשירות הציבורי.

איוב קרא: צריך לקבוע מכרז מקדים, שיקבע מי יכול להגיש תוכניות.

איוב קרא: מי ילך להשקיע בדבר הזה כשהוא לא יודע אם הוא זוכה?

שאול מרידור: אני מקבל את עניין הפריסה האזורית במחוזות.

שאול מרידור: אני לא מבין מה הבעיה של הוועדה עם זה שהארגונים יתחרו בתוך כל מחוז.

שלום שמחון: באזור המרכז תהיה כנראה תחרות גדולה, אבל בצפון לא תהיה תחרות.

שאול מרידור: אני מציע שיעשו את זה לפי מחוזות.

שאול מרידור: לפי דעתי מגרש בצפון עשוי לעלות למשתלם הרבה פחות, ואז אחד מחיפה במקום שיעשה בחיפה הוא יסע לצפון כי שם זה עולה פחות.

שאול מרידור: ברגע שזה יינתן לכמה יזמים שירצו בעיר רמלה, אז מי שיהנה מזה יהיה האזרח שבא להשתלם.

יובל כפרי: אם יהיה עודף תחרות אז מי שייפגע יהיה המשתלם.

יובל כפרי: עודף תחרות יביא לפיחות מבחינת אפקטיביות ההשתלמות.

שאול מרידור: לזה משרד התחבורה ידאג.

אבשלום וילן: אתה העברת פעם את הרכב טסט?

אבשלום וילן: אתה רואה שם את המאכרים מעבירים גרוטאות?

אבשלום וילן: זה עולם שלישי.

אבשלום וילן: לזה אתה רוצה לחתור?

שאול מרידור: לא.

אבשלום וילן: תבין שיש פה מוצר ציבורי.

אבשלום וילן: תחרות חופשית פה לא עובדת כי השוק מוגבל.

אבשלום וילן: אתה תגרום פה לתופעת המאכרים.

אבשלום וילן: אם זה לא הולך למכרז מסודר אני מציע להיפטר מהסיפור הזה.

איוב קרא: אני מסכים עם אבו.

צבי יוזנט: ביוזמה חופשית אין מאכרים, כי מי שעומד בקריטריונים מקבל.

צבי יוזנט: אני מוכן לקבל את ההצעה שלכם לחלק את הארץ למחוזות ולקבוע מרחק גיאוגרפי מינימאלי בין מגרש למגרש.

אבשלום וילן: איך תפתור את הבעיה שלא יהיה בגליל ובמרכז כולם יהיו?

צבי יוזנט: אין לי בעיה כי אני רואה את הפריסה.

יובל כפרי: אתה הזכרת בתחילת הדיון שיש צורך להוכיח איתנות פיננסית.

אתי בנדלר: זה בתנאי המכרז.

צבי יוזנט: אין מכרז.

צבי יוזנט: אתה מייצג את צובה.

צבי יוזנט: אתה רוצה לפגוע ביזמים אחרים.

צבי יוזנט: אתה רוצה להגיד שאם הוא לא קשור לחו"ל אז לא יהיה לו.

צבי יוזנט: אתם בכלל מכירים את זה?

צבי יוזנט: זה שאתם מייצגים איזו שהיא חברה זה לא אומר שאתם מומחים.

צבי יוזנט: אתם רוצים לסגור את זה כך שזה יתאים רק לכם.

צבי יוזנט: אני צריך לדאוג לציבור.

צבי יוזנט: אני מקבל את זה שצריך לחלק לאזורים ואת זה שצריך לקבוע מרחק מינימאלי בין מגרש אחד לשני, אבל צריך לזכור שבתוך זה יש שיווי משקל כלכלי שאנחנו לא רוצים להפר אותו.

אבשלום וילן: איך תמנע מצב שכל מאכר ב-200 ₪ יעביר כל אחד?

צבי יוזנט: הוא לא יכול להעביר כל אחד, כי יש לנו בקרה ופיקוח.

צבי יוזנט: אנחנו לא רוצים להתערב ביכולת כלכלית.

שלום שמחון: האם יש בדיקה מקדמית לגבי היכולת הכלכלית של האדם להניע את העסק?

צבי יוזנט: יש יותר יזמים פרטיים מאשר המינהל יתן קרקעות.

שלום שמחון: האם אפשר להתנות במכרז הזה שאדם לא יקבל מגרש בלי שנבדקה יכולתו הכלכלית להניע את הדבר הזה?

יורם רז: בחוזה יש את הפרמטר של היכולת הכלכלית.

יורם רז: בכל הנושא של המכרז הזה מעורב סמנכ"ל מינהל מקרקעי ישראל.

זהר הירשנזון: אני בעלים של קרקע פרטית.

זהר הירשנזון: השיקול שלי הוא כלכלי.

זהר הירשנזון: היכולת הכלכלית שלי לא רלוונטית כי אני הולך להתחבר ליזמים שיפעילו את זה.

זהר הירשנזון: היזמים יצטרכו להראות לי יכולת כלכלית.

זהר הירשנזון: הכל נתון למו"מ חופשי.

שלום שמחון: אנחנו רוצים למנוע מצב של מישהו שיקבל את המגרש ויתחיל לחפש את הגורם הנוסף שיעשה את הדבר הזה.

שלום שמחון: זאת לא היתה הכוונה שלכם.

צבי יוזנט: אם אני לוקח כשותף את בקר, כאשר לי יש את האדמה ולבקר יש את הממון, ואנחנו מקימים את המגרש לפי מפרט משרד התחבורה, מה זה מפריע למישהו?

שלום שמחון: אם זה מגרש שאתה חוכר מהמדינה אז זאת לא הכוונה.

שלום שמחון: לאדם פרטי אתה לא יכול להגיד מה לעשות.

צבי יוזנט: אומר לך המינהל שהוא יתנה את מתן המגרש.

איוב קרא: בעל הקרקע צריך להיות הכתובת.

אבשלום וילן: הם מדברים על כך שכל אחד יכול לגשת בתנאי שהוא עומד בתנאי הרשיון.

אבשלום וילן: לפי דעתי צריך להגדיר 6, 7 מגרשים ועליהם לעשות מכרז.

אבשלום וילן: הם לא רוצים.

אתי בנדלר: מר יוזנט אומר שהוא לא רוצה לעשות מכרז על הפעלת מגרשים, הוא רק רוצה לתת רשיונות למגרשים.

אתי בנדלר: הוא לא שואל מאיפה האדם מביא את הקרקע.

אתי בנדלר: זה לא נותן תשובה למי שאין לו קרקע.

אתי בנדלר: יתכן שהמינהל יעשה מכרז על המקרקעין האלה.

שלום שמחון: אתם מוציאים את המכרז הזה לטובת מטרה מסויימת.

שלום שמחון: על הדבר הזה יתחרו אנשים.

שלום שמחון: אתה אמרת שבפרטי החוזה שלכם יש גם פרמטר של יכולת הכלכלית, מעבר למטרה שלשמה המדינה מקצה את הקרקע.

שלום שמחון: אנחנו מבקשים שתביאו לוועדה את פרטי המכרז.

שלום שמחון: אני מניח שבכל הארץ זה אותו דבר.

יורם רז: המכרז הזה הוא לא לתקופה ארוכה.

יורם רז: אני מדבר על 5 מכרזים של המינהל על המפה הזאת.

יורם רז: במכרז הזה יש שלב של הרשאה לתכנון.

יורם רז: לתקופה מסויימת הוא מקבל הרשאה לתכנון.

יורם רז: והיה והוא מוציא טאבה הוא מקבל הרשאה להפעלה לתקופה מוגבלת של 10 שנים, עם אופציה להארכה.

יורם רז: בתוך המכרז יש את המפרט של משרד התחבורה.

יורם רז: המכרז סגור לגמרי בכיוון של השאלות שלכם.

משה בקר: מה שחשוב זה להעביר את התקנות.

משה בקר: והיה ויהיה תיקון בתקנות שקובע שמשרד התחבורה יבטיח את הבקרה האיכותית והכלכלית של פיתוח והפעלת המגרשים, מבחינת הליך החקיקה אנחנו מכוסים.

משה בקר: הכנסת לא צריכה להיכנס לפרטים בעניין הזה.

משה בקר: צריך להשאיר את זה למשרד התחבורה.

שלום שמחון: אנחנו אנשים מאוד יסודיים.

משה בקר: אם משרד התחבורה יבטיח שלצורך הפיתוח והתפעול תהיה בקרה איכותית ובקרה כלכלית על המגרשים זה מכסה מבחינת הליך החקיקה.

משה בקר: איך זה יתורגם בהמשך זה משהו אחר.

דוד טל: גם כשדנו בערוץ 10 היינו מכוסים מבחינת החוק, אבל בפועל זה לא עבד.

משה בקר: אז אתה יכול לדרוש שיבואו ויראו מה הם אמצעי הבקרה.

משה בקר: לפי דעתי ראוי שהוועדה תאמר שעם תפעול מגרשי ההדרכה תקויים בקרה על היעילות ועל ההשפעה שתביא לבחינה מחודשת.

משה בקר: צה"ל בעניין הזה צריך להיות גורם מרכזי בהעברת ההשתלמויות.

משה בקר: אנחנו רואים בצה"ל השתלמויות יומיות באלף ואחד נושאים.

משה בקר: לא צריך לדחות את זה לשנה וחצי.

משה בקר: צריך להיעזר בצה"ל כדי לקיים את זה.

חוה ראובני: הוספת תקנות 213א עד 213ח.

חוה ראובני: אחרי תקנה 213 לתקנות התעבורה, התשכ"א-1961 (להלן – התקנות העיקריות), יבוא: 213(א) בתקנות 213א עד 213ח – "בעל רשיון נהיגה" – (1) נוהג חדש כמשמעותו בסעיף 12א לפקודת התעבורה, למעט נוהג חדש שהוא בעל רשיון נהיגה לפי תקנה 177; (2) בעל רשיון נהיגה לפי תקנות 179א עד 187, בעל היתר לפי תקנות 84(ה) או 190(2) ו-(3) לתקנות העיקריות או בעל היתר לפי תקנה 7 לתקנות התעבורה (תיקון מס' 2) התש"ס-2000.

אבי גולן: עד 15 טון הוא חייב לעשות?

חוה ראובני: רק נהג חדש.

חוה ראובני: "משתלם" – בעל רשיון נהיגה המבקש להשתלם בהשתלמות מעשית.

אבי גולן: למה נהג עד 15 טון לא צריך לעבור את ההשתלמות הזאת?

אבי גולן: הוא נהג מקצועי לכל דבר.

צבי יוזנט: מעל 15 טון זה מוטמע בתוכנית ההדרכה החדשה.

צבי יוזנט: כל נהג שהולך ל-15 טון היה לפני זה נהג של פרייבט או נהג של משאית.

אבי גולן: אני מתכוון לנהג המקצועי.

צבי יוזנט: הוא נהפך מקצועי.

צבי יוזנט: אתה לא יכול לקבל רשיון נהיגה לדרגה של 15 טון אם לא היה לך רשיון קודם.

צבי יוזנט: אין טעם להכניס היום למהלך מישהו שהיה לו רשיון לפרייבט במשך 10 שנים ושדרג אותו.

חוה ראובני: (ב) בעל רשיון נהיגה יעבור השתלמות מעשית בנהיגה (להלן – השתלמות מעשית), בהתאם לתוכנית שתכין רשות הרישוי ובמגרש שאישרה לכך ופרסמה לגביו הודעה.

חוה ראובני: (ג) בעל רשיון נהיגה כאמור בתקנת משנה (א)(1) יעבור השתלמות מעשית בתום ששה חודשים מיום שנעשה נוהג חדש; בעל רשיון נהיגה כאמור בתקנת משנה (א)(2) יעבור השתלמות מעשית מדי חמש שנים.

רן נופר: אנחנו רוצים להציע סעיף חדש שיבוא אחרי סעיף (ג).

רוברט נויפלד: אנחנו מציעים את הנוסח הבא: רשות הרישוי, בתיאום עם רשות הרישוי בצה"ל, רשאית לאשר לבעל רשיון נהיגה שהיה חייל בעת שנקבע שיבצע השתלמות נהיגה מעשית על פי תקנות אלו, לבצע השתלמות נהיגה מעשית במועד ובאופן שונה מהקבוע בסעיפים (ב) ו(ג).

צבי יוזנט: מה המשמעות?

רוברט נויפלד: הדבר החשוב הוא שאנחנו עושים את זה בתיאום איתכם.

אתי בנדלר: לכמה זמן?

רוברט נויפלד: גם המועדים יתואמו עם משרד התחבורה.

חוה ראובני: רישוי צה"ל זה לא דבר שקיים מכוח עצמו.

רוברט נויפלד: על פי סעיף 20 לפקודת התעבורה צה"ל לא חייב ברשיון נהיגה אזרחי.

רוברט נויפלד: יש הפניה גם בסעיף 47 לתקנות התעבורה לרשות הרישוי בצה"ל.

רוברט נויפלד: לנו יש רשות רישוי תאורטית.

חוה ראובני: לצורך רשיונות נהיגה צבאיים.

שלום שמחון: אני מניח שהכוונה שלהם היא לא ל-100 אלף הנהגים שיתגייסו לצה"ל.

שלום שמחון: מה שאתה אומר הוא שתהיה סמכות להם, לפי בקשה שלך, לתת ארכה נוספת לגבי אנשים מסויימים.

רוברט נויפלד: נכון.

אתי בנדלר: לכמה זמן תהיה הארכה?

רוברט נויפלד: אני לא יודע להגיד אם זה יהיה יום, יומיים או שלושה.

אתי בנדלר: כוונת הנוסח מתקנת משנה (ג) היא שיש פרק זמן של שנה וחצי שבמהלכן צריך לעבור את ההשתלמות הזאת.

אתי בנדלר: אתה בא ואומר שלגבי חיילי צה"ל רשאית רשות הרישוי לדחות את המועד.

רוברט נויפלד: או להקדים.

אתי בנדלר: לא יתכן שתשאיר את זה לשיקול דעת בלי לקבוע איזה שהוא מתחם של זמן.

רן נופר: אנחנו רוצים 4 שנים.

עדי צוקרמן: האם בצה"ל קיים המושג הזה של חופשה רגילה?

עדי צוקרמן: מדוע חייל לא יכול להקדיש יום בחופשה רגילה לביצוע ההשתלמות הזאת?

רוברט נויפלד: חופשה רגילה יכולה להידחות עד 8 חודשים.

עדי צוקרמן: עדיין זה במסגרת השנה וחצי.

שלום שמחון: לוח הזמנים שקיים בתקנות מאפשר שנתיים.

שלום שמחון: אתם מבקשים תקופה כפולה.

שלום שמחון: זה לא סביר.

רן נופר: אז עוד שנה.

חוה ראובני: אתם דיברתם על מי שנדרש לעשות את ההשתלמות בהיותו חייל.

חוה ראובני: אין מועד בתקנות שהוא נדרש.

שלום שמחון: אני לא רוצה שחיילים יהיו טרודים בנושא הזה, לכן צריך פרק זמן נוסף.

שלום שמחון: מה שאומרים פה נציגי הצבא זה שתהיה בקשה של הצבא באופן נקודתי, לא באופן גורף לכל החיילים, ל-12 חודשים נוספים.

שלום שמחון: אני חושב שאפשר להיעתר לבקשה.

משה בקר: צריך להקדים את זה, כי האנשים האלה עלולים להיהרג בתאונת דרכים בסופי שבוע.

שלום שמחון: אני התרשמתי מהצבא שהם לא מתכוונים לעשות את זה באופן גורף.

שלום שמחון: יכול להיות שבשלב כזה או אחר הצבא יחליט, בתיאום עם הגורמים השונים, לעשות דבר כזה בעצמו.

שלום שמחון: אני מעוניין ללכת לקראתם.

שוקי שדה: האם הצבא מתכוון לחייב את אותם נהגים לעבור השתלמות במסגרת 3 השנים?

בן ציון סלמן: אני מציע להשאיר את זה שנה וחצי מיום קבלת הרשיון, כאשר במקרים חריגים תהיה ארכה של שנה.

יורם רז: האם לא כדאי לקבוע ועדת חריגים שבסמכותה יהיה לדחות?

אתי בנדלר: אנחנו מדברים על כך שתתווסף תקנה, לפיה רשות הרישוי, בהתייעצות רשות הרישוי של צה"ל, תהיה רשאית להתיר לחייל המשרת לעבור את ההשתלמות המעשית במהלך תקופה של 30 חודשים מיום שהחייל נעשה נוהג חדש.

צבי יוזנט: הם צריכים לפנות אלינו, לא אנחנו אליהם.

אתי בנדלר: לגבי כל חייל ספציפי?

צבי יוזנט: לפי רשימה שמית.

חוה ראובני: צריך להבין שברגע שחורגים משנתיים התחנה הבאה שאפשר לאכוף את זה זה בעוד 5 שנים.

שלום שמחון: הכוונה כאן שתוגש רשימה על ידי הצבא.

שלום שמחון: כשתאשרו את הארכה הזאת אתם תכתבו שעד תאריך זה וזה החייל יצטרך לעשות את זה, אחרת יקחו לו את הרשיון.

אתי בנדלר: רשות הרישוי תהיה רשאית להתיר לחייל, שפרטיו כלולים בפנייה אליה מטעם סמכות הרישוי של צה"ל, לעבור את ההשתלמות המעשית במהלך תקופה של 30 חודשים מיום שהחייל נעשה נוהג חדש.

רן נופר: זה משרת את ה-100 אלף הנהגים החדשים, לא את הנהגים המקצועיים.

רן נופר: לגבי הנהגים המקצועיים אני מדבר על תכנים שאנחנו נעביר.

שלום שמחון: זה לא דבר שהוא אפשרי, כי המשמעות היא שתהיו תחליף..

רן נופר: מדובר פה באנשים שהצבא מממן להם את הרשיון.

רן נופר: אם הם לא ירצו לשלם את ה-500 ₪ יישלל להם הרשיון האזרחי.

רן נופר: זה מצב חריג מאוד מבחינתנו.

שלום שמחון: אתה מדבר על אנשים שהשימוש היחיד שיש להם ברשיון הנהיגה המסויים הזה הוא בצה"ל.

שלום שמחון: אם האדם הוא נהג מקצועי באזרחות הוא ייעשה את ההשתלמות הזאת במגרש.

שלום שמחון: אתה מדבר על אוכלוסייה מאוד מסויימת שהתפקיד שלה בצבא הוא להיות נהג מקצועי.

שלום שמחון: אתה אומר שאחד כזה יידרש לעשות את ההשתלמות הזאת.

רן נופר: הוא יצטרך לשמור על היכולת להיות נהג מוביל.

רן נופר: לא היינו באים הנה אם היינו מסתפקים ברשיון הצבאי.

רן נופר: אנחנו באנו הנה כי אנחנו רוצים את הרשיון האזרחי.

צבי יוזנט: כל נהג יכול היום לוותר על הרשיון שלו.

צבי יוזנט: אתה נותן לנהגים האלה גם רשיון נהיגה צבאי.

צבי יוזנט: אם אתה חושב שההכשרה הזאת טובה תעביר אותו.

צבי יוזנט: אם לא, אל תעביר אותו.

צבי יוזנט: אתה לא יכול לקשור מין שאינו במינו.

שלום שמחון: אני מציע שתנסו להגיע לאיזו שהיא הבנה לגבי האוכלוסייה הזאת.

אתי בנדלר: אני חושבת שראוי לשנות את נוסח תקנת משנה (ג) כך שיהיה כתוב שהוא יעבור את ההשתלמות המעשית בתקופה שמתום שישה חודשים, וכל עוד הוא נוהג חדש.

חוה ראובני: אני מציעה לכתוב את המילים "לאחר תום שישה חודשים"

אתי בנדלר: ולהוסיף את המילים "וכל עוד הוא נוהג חדש".

חוה ראובני: (ד) רשות הרישוי לא תחדש את רשיונו של בעל רשיון נהיגה אלא אם כן עבר השתלמות מעשית לפני תקנות אלה.

חוה ראובני: 213ב בקשה לאישור המגרש.

חוה ראובני: רשות הרישוי תאשר מגרש לקיום השתלמות מעשית (להלן המגרש), לאחר שיוכיח מבקש האישור להנחת דעתה, כי התקיימו כל אלה: (1) המגרש תואם את מהפרט הטכני שערכה והעמידה לעיון הציבור; (2) מבקש האישור התקשר להעסקתם של מנהל מקצועי ומדריכים שהוסמכו בהתאם לתקנות אלה; (3) בחזקתו של מבקש האישור כלי רכב שישמשו את המשתלמים בהשתלמות המעשית, וקיימת לגביהם תעודת ביטוח כמשמעותה בפקודת הביטוח וביטוח לכיסוי סיכוני צד שלישי להנחת דעתה של רשות הרישוי, הכוללים שימוש בכלי הרכב להשתלמות מעשית; (4) לא נתקיים במבקש האישור האמור בתקנה 15ב(1) עד (3), ואם היה מבקש האישור תאגיד, לא נתקיים בבעלי התאגיד האמור בתקנה 15ב(1) עד (3).

יובל כפרי: כל ההתייחסות ב213ב היא לאישורו של מגרש שכבר קיים.

יובל כפרי: אנחנו סבורים שיש מקום להוסיף לפני 213ב קריטריונים ותנאי סף ליזמים שמבקשים להקים מגרשים להשתלמות מעשית בנהיגה.

יובל כפרי: היינו מבקשים להציע שני סעיפים שייכנסו לפני 213ב: (1) הוועדה תקבע מראש סידרי עדיפויות לכמות המגרשים ולפיזורם הגיאוגרפי, בזיקה לריכוזי אוכלוסייה (2) ועדת התכנון תבחן בקשות של יזמים ומשקיעים על פי קריטריונים של הוכחת יכולת, מיקום פיזי.

יובל כפרי: .

אתי בנדלר: כל זה לא קשור ל213ב.

חוה ראובני: הדבר היחיד שאנחנו דורשים מהבעלות, חוץ מהתנאים המקצועיים, זה העדר עבר פלילי.

שלום שמחון: אני לא נכנס לטכניקה.

שלום שמחון: הרעיון היה שיילקח בחשבון העניין של הפריסה הגיאוגרפית, כולל כמות האוכלוסייה באותו אזור.

שלום שמחון: אתה מציע עכשיו איזה שהוא חסם נוסף שממילא נמצא בסעיף הזה.

שלום שמחון: אם האדם עם האדמה הפרטית רוצה לעשות מה שהוא רוצה באדמה הפרטית שלו, אני לא זה שיכול לחסום אותו.

שלום שמחון: סביר להניח שהוא לא עד כדי כך טמבל לתת למישהו שאין לו יכולת כלכלית 70 דונם.

שלום שמחון: ביקשתי מהמינהל שיביאו את אמות המידה שלהם.

יובל כפרי: יש ידע וניסיון של יזמים כאלה ואחרים.

יובל כפרי: הוועדה צריכה לקחת בחשבון את האיכות של הקבוצות שיתמודדו.

אתי בנדלר: מה שמוצע זה שתחילתן של תקנות אלו יהיו 18 חודשים מיום פירסומן, ובלבד שעד למועד האמור יהיו לפחות 6 מגרשים כשירים למתן השתלמות מעשית בפריסה ארצית התואמת, בין היתר, גם את ריכוז האוכלוסייה שתידרש לכל מגרש.

אתי בנדלר: לא היו באותו מועד מגרשים במספר ובפריסה כאמור, יידחה יום התחילה עד לתום 60 ימים שלאחר המועד שבו התקיימו תנאים אלה.

אתי בנדלר: שר התחבורה יפרסם ברשומות הודעה על תאריך התחילה, 30 ימים לפחות מראש.

בן ציון סלמן: אני מציע שתחילתן של התקנות יהיה 30 חודש מיום פירסומן.

שלום שמחון: אני מציע שזה יישאר 18, כי צריך שיהיה איזה שהוא לחץ כדי שזה יקרה.

שלום שמחון: זה הוגש לנו על 18 חודש, אני מציע להשאיר את זה כך.

חוה ראובני: 213ג (א) רשות הרישוי רשאית להסמיך מדריך בהשתלמות מעשית, למבקש שנתקיימו בו כל אלה: (1) הוא תושב ישראל ומלאו לו 18 שנים; (2) הוא בעל רשיון להוראת נהיגה או מחזיק בידו תעודת בוחן נהיגה שנתנה רשות הרישוי; (3) לא נתקיים בו האמור בתקנה 15ב; (4) הוא בעל רשיון נהיגה תקף לגבי אותו סוג רכב שבו הוא מבקש להדריך בהשתלמות מעשית בתקופה של 5 שנים לפחות, והוכיח, בדרך שהורתה רשות הרישוי, את כושר נהיגתו בו להנחת דעתה; על אף האמור בפסקה זו, רשאי בעל רשיון נהיגה לפי תקנות 178, 179, 179א ו-180 לשמש מדריך בהשתלמות מעשית לבעל רשיון נהיגה לפי תקנה 181; (5) לדעת ועדת ההסמכה כאמור בתקנה 213ה המבקש מתאים לשמש מדריך בהשתלמות מעשית; (6) סיים קורס למדריכים בהשתלמות מעשית ועמד בהצלחה בבחינות שאישרה רשות הרישוי.

אתי בנדלר: אם יש לו כבר 5 שנים ותק בנהיגה על רכב, אז סעיף (א)(1) מיותר.

אתי בנדלר: איך הוא מוכיח את כושר נהיגתו?

אתי בנדלר: למה שלא תכתבו שהוא עבר מבחן שליטה?

צבי יוזנט: את יכולה לכתוב שהוא עבר מבחן שליטה.

אתי בנדלר: והוא עבר מבחן שליטה באותו סוג רכב.

חוה ראובני: (ב) על אף האמור בתקנת משנה (א)(2) ו-(6), רשאית רשות הרישוי על פי המלצת ועת ההסמכה האמורה בתקנה 213ה, לפטור את המבקש מן התנאים האמורים בהן, אם הוכיח להנחת דעתה כי הוא בעל ידע או ניסיון מן הסוג הנדרש לשם הדרכה בהשתלמות מעשית.

חוה ראובני: (ג) תפקידי מדריך בהשתלמות מעשית הם כלהלן: (1) לוודא כי נתקיימו במשתלם הוראות תקנה 213ו; (2) לערוך את ההשתלמות המעשית לפי תוכנתי הלימודים שהכינה רשות הרישוי.

חוה ראובני: 213ד(א) רשות הרישוי רשאית להסמיך מנהל מקצועי של מגרש למבקש שנתקיימו בו כל אלה: (1) הוא תושב ישראל; (2) הוא בעל הסמכה למדריך בהשתלמות מעשית לפי תקנה 213ג; (3) הוא בעל נסיון של חמש שנים לפחות בתפקיד ניהולי להנחת דעתה של רשות הרישוי; (4) לא נתקיים בו האמור בתקנה 15ב; (5) לדעת ועדת ההסכמה כאמור בתקנה 213ה המבקש מתאים לשמש כמנהל מקצועי של מגרש; (6) מחזיק בידו אחת או יותר מהתעודות האלה: כתב הסמכה לניהול מוסך במכונאות רכב כמשמעותו בסעיף 12 לצו הפיקוח על מצרכים ושירותים (מוסכים ומפעלים לכלי רכב, התש"ל-1970, שמאי רכב כמשמעותו בסעיף 4 לצו הפיקוח על מצרכים ושירותים (שמאי רכב), התש"מ-1980 או בוחן רכב כהגדרתו בסעיף 1 לפקודת התעבורה;

שאול שרון: אפשר להוסיף פה גם מנהל בית ספר נהיגה.

צבי יוזנט: לא.

צבי יוזנט: אחד התפקידים של מנהל מקצועי זה לפקח על תקינות וכשירות כלי הרכב.

צבי יוזנט: זאת הסיבה שאתה צריך מישהו בעל כישורים.

לאה ורון: אז תוסיף בוחן מקצועי של רכב.

צבי יוזנט: לכן אני אומר שזה יכול להיות מנהל מקצועי של מכון רישוי.

צבי יוזנט: יש לוועדה גם סמכות לפטור מזה אם מישהו יוכיח שיש לו את הידע הנדרש.

קריאה: אפשר גם להוסיף קצין בטיחות.

צבי יוזנט: אפשר להוסיף בלי סוף.

יעקב צלאל: לפסול מנהל מקצועי של בית ספר לנהיגה דווקא בתחום הזה.

יעקב צלאל: .

אתי בנדלר: מר יוזנט, תיקח לתשומת לבך שהצמצום פה פוגע בחופש העיסוק.

שלום שמחון: מה יש לך נגד מנהלי בתי ספר לנהיגה?

צבי יוזנט: אחד מהתפקידים שנדרשים זה לפקח על תקינות כלי הרכב.

צבי יוזנט: בשביל זה אתה צריך איש מקצועי.

צבי יוזנט: איש מקצוע בתחום הזה יכול להיות בוחן רכב, שמאי, לא מנהל בית ספר לנהיגה.

שלום שמחון: אני מציע להוסיף גם את מנהל בית ספר לנהיגה.

חוה ראובני: (ב) על אף האמור בתקנת משנה (א)(2) ו(6), רשאית רשות הרישוי, על פי המלצת ועדת ההסמכה האמורה בתקנה 213ה, לפטור את המבקש מן התנאים האמורים בהן, אם הוכיח, להנחת דעתה, כי הוא בעל ידע או ניסיון מן הסוג הנדרש לשם ניהול מקצועי של מגרש.

אתי בנדלר: איזה עוד דברים הוועדה אמורה לבדוק?

אתי בנדלר: אולי צריך לשלוח אותו למבחן פסיכומטרי.

אתי בנדלר: ממתי ועדה צריכה לבדוק דבר כזה?

צבי יוזנט: בכל התקנות יש לוועדה סמכות.

צבי יוזנט: .

אתי בנדלר: אני מדברת על תנאי סף.

חוה ראובני: (ג) תפקידי מנהל מקצועי של מגרש הם כלהלן: (1) לפקח על עריכת ההשתלמות המעשית לפי תוכנית ההשתלמות שהכינה רשות הרישוי; (2) לפקח על קיום התנאים האמורים בתקנה 213ב; (3) לפקח על תקינות וכשירות כלי הרכב שבחזקת המגרש בהתאם להוראות כל דין; (4) לערך השתלמויות מקצועיות למדריכים במגרש, לפי הוראות רשות הרישוי; (5) לברר תלונות שהוגשו בכל הקשור להשתלמות מעשית.

חוה ראובני: 213ה(א) רשות הרישוי תמנה ועדת הסמכה בת 5 חברים כלהלן: (1) שני נציגים של משרד התחבורה, שאחד מהם ישמש יושב ראש הוועדה; (2) נציג של האגף להכשרה מקצועית במשרד התעשיה, המסחר והתעסוקה; (3) נציג הארגון של בתי ספר לנהיגה המייצג את המספר הגדול ביותר של בתי ספר לנהיגה; (4) נציג ציבור.

חוה ראובני: (ב) ועדת ההסמכה תדון בהרכב של שלושה חברים לפחות וביניהם נציג אחד של משרד התחבורה.

חוה ראובני: אם ביטלנו את תנאי הסף של ועדת הקבלה, אז רוב תקנה (ג) צריכה להימחק.

חוה ראובני: (ג) ועדת ההסמכה תתן את המלצתה בדבר פטור כאמור בתקנות 213ג(ב) או 213ד(ב), לפי הענין.

בן ציון סלמן: במקום בתי ספר לנהיגה צריך להיות ארגון של מורי הנהיגה.

אתי בנדלר: לא מדובר בוועדת הסמכה, מדובר בוועדת חריגים.

חוה ראובני: 213ו לא תבוצע השתלמות מעשית אלא אם כן התקיימו כל אלה (1) רשיון הנהיגה של המשתלם הוא בר תוקף; (2) לא חלו שינויים במצב בריאותו של המשתלם מהסוג המחייב דיווח לרשות הרישוי לפי תקנה 13(ב) לתקנות, מאז קיבל או חודש רשיונו לאחרונה;

רוברט נויפלד: אתם מטילים למעשה את האחריות לבריאותו של מי שמוכשר על הגוף שמכשיר.

רוברט נויפלד: איך אני יכול לדעת בתור בעל מגרש שלא חלו שינויים?

רוברט נויפלד: האחריות היא גם על הנהג וגם על הרופא שמצא את זה.

אתי בנדלר: הוא צודק, זה לא רלוונטי.

חוה ראובני: יש דברים שאפשר לראות בעין.

שלום שמחון: אנחנו מוחקים את 213ו(2).

חוה ראובני: (2) לרכב שבו מתבצעת השתלמות מעשית יש רשיון רכב תקף וביטוח כאמור בתקנה 213ב(3).

שלום שמחון: מה הסמכות של איגוד חברות הביטוח כלפי האנשים האלה?

צבי יוזנט: הוא מייצג את האיגוד.

צבי יוזנט: הסיכום שלי עם סגן המפקח על הביטוח היה שהם יפעלו שביטוח החובה וביטוח המקיף יכללו את זה.

שלום שמחון: אני מבקש שנקבל את הסיכום.

לאה ורון: אומרת לי העוזרת של השר שמר מלכיס אמר את זה.

אתי בנדלר: הוא אמר שאין בעיה, אבל הוא לא התחייב לשנות את הפוליסה עצמה.

צבי יוזנט: אולי הוא לא צריך.

צבי יוזנט: אני אעביר לכם את הסיכום בכתב.

יעקב צלאל: האם בעל המגרש הוא גם זה שמפעיל?

יעקב צלאל: האם בתי ספר שיש להם הסמכה להעביר את הקורסים האלה יוכלו לעבוד במגרש?

יעקב צלאל: בינתיים מה שאתם עושים זה שמי שיקים את המגרש הוא זה שיפעיל אותו.

יעקב צלאל: אם ניצור תחרות בין בתי ספר על אותו מגרש זה יצור הפחתת מחירים.

צבי יוזנט: אין בעיה עם זה.

חוה ראובני: סמכות רשות הרישוי 213ז (א) רשות הרישוי רשאית למנות מפקח מטעמה שיהיה ראשי – (1) להיכנס בכל עת למגרש, לבקש הצגת כל מסמך או קובץ מחשב וכל פרט אחר הנוגע להפעלת המגרש; (2) לזמן בכל עת את בעל המגרש, המנהל המקצועי של המגרש או מדריך בהשתלמות מעשית לבירור כל עניין הנוגע לביצוע ההשתלמות המעשית.

חוה ראובני: (ב) רשות הרישוי רשאית לבטל, להתלות, לסרב לחדש או להתנות תנאים באישורו של מגרש, או בהסמכתו של מנהל מקצועי של מגרש או מדריך בהשתלמות מעשית אם (1) הופרו הוראות תקנות אלה או הוראות כתב ההסמכה; (2) חל שינוי בפרט מן הפרטים אשר בהסתמך עליו ניתן האישור או כתב ההסמכה, או שנתברר כי פרטים אלה לא היו נכונים בעת מסירתם.

משה בקר: כתוב פה שרשות הרישוי רשאית.

צבי יוזנט: רשאית זה חייבת.

משה בקר: צריך להוסיף את המשפט הבא: לקיים בקרת איכות ובקרה כלכלית.

צבי יוזנט: לא צריך את זה.

חוה ראובני: 213ט אישור מגרש לפי תקנה 213ב או הסמכה לפי תקנות 213ג ו-213ד תהיה לתקופה של 3 שנים, אלא אם כן החליטה רשות הרישוי אחרת במקרה מסויים מראש.

שלום שמחון: למה 3 שנים?

צבי יוזנט: חשבתי שאי אפשר שזה יהיה כל שנה, אז החלטתי שזה יהיה 3 שנים.

יניב למבז: אני לא חושב שאף אחד מהיזמים מתכוון.

יניב למבז: .

שלום שמחון: מה אתה מציע?

שלום שמחון: 5 שנים זה בסדר?

יניב למבז: אני חושב שבמידה ומגרש לא עומד בסטנדרטים צריך לשלול לו את הרשיון.

צבי יוזנט: אני מציע שזה יהיה 5 שנים במקום 3.

שלום שמחון: כמה זמן לוקח לכם להחזיר את ההשקעה?

יניב למבז: 8,9 שנים.

יניב למבז: אם יש לרשות הרישוי סמכות לעצור פעילות של מגרש שלא עומד בסטנדרטים, שלא מעביר השתלמות כמו שצריך, למה צריך להגביל את זה בזמן?

צבי יוזנט: לא סוגרים מגרש.

חוה ראובני: לגבי התחילה, היועצת המשפטית קראה מקודם את הנוסח.

אתי בנדלר: אני הוספתי שני תנאים לאישור התקנות 1.

אתי בנדלר: הוועדה מתנה את אישור התקנות בקבלת מכתב חתום על ידי שר התחבורה ושר האוצר, לפיו הם מתכוונים להחיל את חוק הפיקוח על מצרכים ושירותים על השתלמות מעשית בנהיגה במגרשי הדרכה, וכי יעשו כן לפני מועד תחילת התקנות.

צבי יוזנט: בקביעת מחיר מקסימאלי.

אתי בנדלר: אני לא רוצה להגביל אותם.

שאול מרידור: אלה שיקולים של ועדת המחירים.

אתי בנדלר: תנאי נוסף הוא: הוועדה מבקשת שיימסר לה תוך כמה ימים אישור המפקח על הביטוח במשרד האוצר, לפיו תעודת ביטוח וביטוח לכיסוי סיכוני צד שלישי כאמור בתקנה 213ב(3) יאפשרו שימוש בכל כלי הרכב לצורך ביצוע השתלמות מעשית.

צבי יוזנט: נציג איגוד חברות הביטוח אמר שהוא יפעל לשנות.

צבי יוזנט: זה יכול להיות 3 חודשים לפחות.

אתי בנדלר: בתוך 14 ימים יומצא לוועדה אישור המפקח על הביטוח במשרד האוצר, לפיו יפעל לכך שעד כניסת התקנות לתוקפן תעודות ביטוח וביטוח לכיסוי סיכוני צד שלישי כאמור בתקנה 213ב(3) יאפשרו שימוש בכל כלי הרכב לצורך ביצוע השתלמות מעשית.

צבי יוזנט: ואם מישהו יבוא רק עם ביטוח חובה.

צבי יוזנט: מדוע צריך גם צד שלישי?

חוה ראובני: צד שלישי זה כדי שיהיה כיסוי אם הוא פוגע ברכב אחר.

יניב למבז: קביעת מחיר מקסימאלי תיצור את עניין המאכרים.

שלום שמחון: תגיד, אתה לא רוצה שיהיה אפילו סיכון קטן בעסק הזה?

יניב למבז: סיכון יש לי בכמות האנשים שמגיעה אלי.

שלום שמחון: אתה מקבל, להבדיל מהרבה מדינות בעולם, התחייבות של המדינה ש170 אלף נהגים צעירים יהיו חייבים לעשות את ההשתלמות הזאת.

יניב למבז: לא כולם באים אלי.

שלום שמחון: אתה מקבל נתח אוכלוסייה שמחוייב לעשות את ההשתלמות הזאת.

שלום שמחון: צריך שיהיה עניין של סיכון בעסק שלך.

יניב למבז: יש סיכון.

יניב למבז: אם יבוא אדם שמחזיק מגרש על קרקע עם פחות אמצעים, אני כדי להתחרות איתו צריך להוריד מחיר.

שלום שמחון: אתם דורשים סגירה הרמטית של הדבר הזה.

שלום שמחון: צריך שיהיה גם איזה שהוא סיכון.

יניב למבז: המחיר לא מדבר על 200% רווח.

שלום שמחון: אני לא אומר לכם איך להרוויח.

יניב למבז: עניין נוסף זה עניין התקופה.

יניב למבז: אי אפשר להגיד לאנשים: קודם תקים מגרש ואחרי זה אני אומר לך את המחיר.

יניב למבז: אנחנו צריכים לדעת על מה אנחנו מדברים.

שלום שמחון: אני לא חושב שהם הולכים להתעלל בכם.

יניב למבז: אי אפשר לבקש את קביעת המחיר בתום 18 חודש.

יניב למבז: צריך לבקש שזה יהיה תוך חודש או תוך תקופה מסויימת.

אתי בנדלר: אי אפשר להכריז על מחיר כל עוד אין מגרש.

שלום שמחון: בועז גם אמר שהוא לא מעוניין לעשות את זה כרגע.

איתן נייזברג: על סמך מה אני אקים מגרש אם אני לא יודע כמה כל משתלם הולך לשלם לי?

שלום שמחון: מה, אתה רוצה שנקבע מחיר על מה שיהיה בעוד 3 שנים?

איתן נייזברג: אז אני לא אריץ תוכניות.

שלום שמחון: השאלה, אתי, אם את יכולה למצוא נוסחה שבמסגרתה ועדת המחירים תהיה מחוייבת זמן מסויים לפני המועד לפרסם.

שלום שמחון: .

אתי בנדלר: אני לא יודעת אם זה אפשרי.

אתי בנדלר: אנחנו צריכים לזכור שלוועדת המחירים יש סמכות המלצה בלבד.

אתי בנדלר: מי שקובע ומי שמפרסם את הצו אלה השרים.

אתי בנדלר: יכולה הוועדה להתכנס, להמליץ את מה שתמליץ והשרים לא יקבלו את המלצתה.

אתי בנדלר: אני לא בטוחה שהדבר אפשרי מבחינה משפטית.

אתי בנדלר: מדוע?

אתי בנדלר: כי בחוק הפיקוח על מצרכים ושירותים כתוב שהשרים רשאים בצו להחיל חוק זה על מצרך או שירות שמתקיים בו אחד מאלה: קיים לגביו ריכוז באספקה וברכישה בידי אדם אחד או בידי שני בני אדם או יותר, במידה שבשלה יש השפעה ניכרת בשוק לגבי אותו מצרך השירות.

אתי בנדלר: אני מניחה שזאת תהיה הפסקה שמכוחה יפעילו השרים את שיקול דעתם.

אתי בנדלר: כל עוד זה לא מתקיים הם לא יכולים להחיל את החוק.

שלום שמחון: אני חושב שצריך לקבוע שבתוך 6,7 חודשים מהיום.

שלום שמחון: .

אתי בנדלר: הם לא יכולים משפטית לקבוע את זה.

אתי בנדלר: צריך לזמן את נציג משרד האוצר שיציע את הפתרון.

שאול מרידור: אני חושב שבועז אמר שאין לו בעיה לכנס את הוועדה בזמן הקרוב כדי שתמליץ בפני השרים.

אתי בנדלר: השאלה היא מה השרים יעשו עם ההמלצה הזאת.

אתי בנדלר: אין לי בעיה שהוועדה תקבע את זה, אבל אז תקבל מכתב מהיועצת המשפטית של משרד האוצר שתודיע שהשרים אינם יכולים לעמוד בתנאי שקבעה הוועדה כי החוק לא מאפשר להם.

שלום שמחון: האם אנחנו יכולים לקבוע שבעוד חודש תהיה המלצה של השרים לגבי המחיר?

שאול מרידור: אני לא יודע להגיד.

שלום שמחון: תשאל את בועז.

רן נופר: לגבי התכנים אני לא יכול להגיד שהעמדה שלנו התקבלה, למרות שאנחנו מקבלים פה הרבה הבנה ותמיכה.

רן נופר: יש לנו בעיה עם האוכלוסייה של הנהגים המקצועיים.

משה בקר: תרגולת מצבי חוסר שליטה מביאה למצבים קיצוניים: בלימות חירום, סטיות מהירות ועוד.

משה בקר: אין הבטחה בתקנות שהרכב שיבוא לעשות את התרגולות האלה יהיה תקין.

צבי יוזנט: הרכב עבר טסט.

שלום שמחון: מה אתה רוצה שנעשה?

משה בקר: שהמנהל המקצועי יבדוק כל רכב פרטי לפני שהוא עולה למגרש.

צבי יוזנט: אז זה לא יכול להיות מנהל בית ספר לנהיגה.

שאול שרון: הסיכון שיש במגרש חניה מנוטרל.

שאול שרון: אני לא מבין למה צריך ביטוח צד שלישי.

שלום שמחון: אני מבקש שתביאו לנו תשובה לגבי סוגיית המחיר.

שלום שמחון: אם לא תהיה תשובה בעוד חצי שעה, אנחנו לא נצביע על התקנות.

שלום שמחון: הישיבה תתחדש ב13:00 במידה ותהיה תשובה.

שלום שמחון: הישיבה התחדשה בשעה 13:00

שלום שמחון: בתשובה של האוצר לגבי המחירים כתוב:

שלום שמחון: בהמשך לדיון שנערך היום בוועדת הכלכלה בנושא הפעלת מגרשי הדרכה לנהגים מקצועיים ונהגים מתחילים, הנני מתחייב כי בחודש הקרוב תתכנס ועדת המחירים שתדון בבקשת משרד התחבורה לקביעת מחיר מרבי להשתלמות במגרש הדרכה.

שלום שמחון: הוועדה תדון בשיטת הפיקוח כמו גם בתהליך המוצע על ידי משרד התחבורה בהתאם לקריטריונים הקבועים בחוק הפיקוח על מוצרים ושירותים, התשנ"ו-1996 , ובהתאם לנוהלי הוועדה.

אתי בנדלר: זה לא אומר שום דבר.

שלום שמחון: תקנות האלה יכולות להיות מאושרות בלי מחיר.

שלום שמחון: אנחנו ביקשנו מהשרים לקבוע את המחיר.

שלום שמחון: יש כאן גם התחייבות של סגן הממונה לכנס את הוועדה שתקבע מחיר מרבי בהתאם למה שקבענו.

שלום שמחון: זה לא קשור לתקנות.

שלום שמחון: עכשיו יכולים לבוא היזמים ולהגיד שהם לא עושים את העסק, כי יש להם התחייבות שתאפשר את קביעת המחיר.

אתי בנדלר: המכתב הזה לא נותן את מה שהוא מתיימר לתת.

צבי יוזנט: הוא כתב לכם שזה יהיה בהתאם לקריטריונים שקבועים בחוק הפיקוח, כשהוא יודע שהקריטריונים זה בהסכמת שני השרים.

אתי בנדלר: לא ניתן היום להוציא איזו שהיא הוראה.

אתי בנדלר: אני מציעה שהוועדה תתנה את אישור התקנות בקבלת מכתב חתום על ידי שר התחבורה ושר האוצר, לפיו הם מתכוונים להחיל את חוק הפיקוח על מחירי מצרכים ושירותים על השתלמות מעשית בנהיגה במגרשי הדרכה, ולקבוע להשתלמות זאת מחיר מרבי, וכי יעשו כן לפני מועד תחילת התקנות.

שלום שמחון: אנחנו נצביע על מה שהצעת, אתי, כדי שיהיה לחץ על השרים לקבוע את המחיר.

אתי בנדלר: התחילה תכנס לתוקפה בתאריך שהם הציעו רק אם באותו מועד יהיו לפחות 6 מגרשים בפריסה ארצית, כשירים לביצוע ההשתלמות.

שלום שמחון: אני מבקש להצביע על תקנות התעבורה (תיקון מס'), התשס"ג-2003, עם כל התיקונים והתוספות.

שלום שמחון: מי בעד?

שלום שמחון: ה צ ב ע ה בעד – פה אחד אושר